Publication: Magyar Közlöny
Issue: MK-2004-197 (Year: 2004, Number: 197)
Era: 2004-2010
Section: nem értve a számlán elhelyezett összegre vonatkozó, a bírósági végrehajtásról szóló 1994. évi LIII. törvényben
Paragraph Index: 380

21. § A Pp. 196. §-ának (2) bekezdése helyébe a következõ rendelkezés lép: „(2) Gazdálkodó szervezet által kiállított vagy õrzött okiratról készült felvétel [195. § (2) bek.], továbbá bármilyen adathordozó útján készített okirat teljes bizonyító erõvel bizonyítja, hogy tartalma megegyezik az eredeti okiratéval, feltéve, hogy a gazdálkodó szervezet, amely a felvételt készítette vagy az okiratot kiállította, illetve õrzi, a felvétel vagy az okirat azonosságát szabályszerûen igazolta. Gazdálkodó szervezet által kiállított vagy õrzött okiratról készült elektronikus okirat akkor bizonyítja teljes bizonyító erõvel azt, hogy tartalma megegyezik az eredeti okiratéval, ha az okiratról elektronikus okiratot készítõ azt minõsített elektronikus aláírással és – ha jogszabály így rendelkezik – idõbélyegzõvel látta el, illetve külön jogszabály által meghatározott eljárás szerint készítette el. Gazdálkodó szervezet által kiállított vagy õrzött okiratról készült okirat bizonyító ereje – az okirat tartalmát illetõen – az eredeti okiratéval, közokiratról készült okirat esetében pedig a teljes bizonyító erejû magánokiratéval azonos.”

Source: https://magyarkozlony.hu/hivatalos-lapok/c193b36e3702d9181125d9683f1dbb43253512cd/dokumentumok/3afb06e72947cd6ddd91e8d5afc2f6c91c66e17a/letoltes